**Lillehammer kommunes rutine for ivaretakelse av behandlingslinjer for:**

Gravide, sped- og småbarn (0-3år) med psykososial belastning <http://ek.sihf.no/docs/pub/dok41858.pdf>

Rutinen henvender seg til ansatte og ledere i det kommunale tjenesteapparatet som:

* er i posisjon til å oppdage
* eller arbeider med

barn, unge og voksne som har utfordringer knyttet til rus eller psykiske vansker.

**MÅL:**

Rutinen skal være et hjelpemiddel for at:

* Tydeliggjøre fremgangsmåte slik at tilbud om behandlingslinjene blir iverksatt for bruker og fulgt opp i kommunen.
* Oppdagere av utfordringer vet hvordan de skal gå fram
* Tidligst mulig oppstart
* Brukere skal oppleve at bistanden er samordnet og koordinert.

Du kan lese mer om temaet på denne linken:

[Inngangsside for alle behandlingslinjer i Sykehuset Innlandet](http://www.sykehuset-innlandet.no/omoss/avdelinger/stab-helse/Sider/behandlingslinjer.aspx)

**Oppdagerrollen**

Alle ansatte i Lillehammer kommune vil kunne oppleve bekymring eller oppdage utfordringer knyttet til rus og/eller psykiske vansker. Dette kan medføre vanskelige situasjoner for både ansatt og bruker. Her beskrives en fremgangsmåte som skal brukes når man kommer i rollen som oppdager.

Det må vurderes noen forskjeller i fremgangsmåte med bakgrunn i:

1. Bekymringer rundt barn/familie/gravide hvor utfordringene er uklare og ikke har kommet fram gjennom at de det gjelder har bedt om bistand.
2. De det gjelder henvender seg med spørsmål om bistand.
3. Oppdagelse av graviditet eller utfordringer hos barn/familier vi er i kontakt med på bakgrunn av rus eller psykiske vansker.
4. Oppdagelse av utfordringer knyttet til rus eller psykiske vansker hos gravide.
5. Alvorlige og akutte situasjoner som utløser meldeplikt

**Framgangsmåte:**

* Diskuter bekymringen eller henvendelsen med en kollega og/eller be om en samtale med lederen din.

Ved behov kan man søke bistand hos andre tjenester med utfyllende kompetanse.

Hjelp til å finne ut hvor du kan henvende deg kan du få hos Koordinerende enhet eller Fagavdeling for sektor Oppvekst, Utdanning og Kultur

Slike samtaler må skje innenfor gjeldende regler om taushetsplikt, og på generelt grunnlag.

* Uavhengig av bekymringsgraden eller kontakt med bruker anbefales det at dere, som en del av den videre oppfølgingen, tar en samtale med bruker. Det anbefales at den som innehar oppdagerrollen ikke er alene i en slik samtale
  + For at samtalen skal bli gjennomført med faglig kvalitet og trygghet for partene kan du finne noen tips for slik samtale [her](http://www.udir.no/Upload/Brosjyrer/5/Fra%20bekymring%20til%20handling_enk.pdf?epslanguage=no) på side 41 i Veileder Fra bekymring til handling.
* Samtalen skal i tillegg til beskrivelse av bekymringen eller situasjonen inneholde en avklaring av:
  + Behovet for oppfølging i henhold til Behandlingslinje.

Avklaringen dokumenteres på ordinær måte i den tjenesten som har ansvar for samtalen. Bruk gjerne Prosedyre Husk barnet

* I de tilfeller det er behov for å samtykke til oppfølging etter behandlingslinjen skal det søkes om Koordinator på eget skjema til Koordinerende enhet. Skjemaet omhandler også Individuell plan, men vurdering av behov for dette kan gjøres på et senere tidspunkt.

Det presiseres her at man kan få tildelt Koordinator uten Individuell plan. Ta kontakt med Koordinerende enhet for spørsmål.

* Koordinerende enhet vil på bakgrunn av dette fatte vedtak om Koordinator etter gjeldende rutiner. Dette innebærer at den det gjelder får utnevnt navngitt koordinator. Koordinerende enhet vil samarbeide med bruker og oppdager om utvelgelse.

Dersom bekymringen er så alvorlig og akutt at det utløser melde- eller opplysningsplikt skal barnevern, politi, tjenesteområde psykisk helsearbeid og rusomsorg eller andre ansvarlige instanser/personer kontaktes.

* Når barn er involvert, har alle ansatte i det offentlige en selvstendig meldeplikt til barnevernet etter barnevernsloven § 6-4. Det må meldes direkte til barneverntjenesten. Det er ikke nok å melde fra til ledelsen på egen arbeidsplass, eller andre tjenester i kommunen.
* Helsepersonell har opplysningsplikt til Helse- og omsorgstjenesten, i vårt tilfelle tjenesteområde psykisk helsearbeid og rusomsorg, når det er grunn til å tro at en gravid kvinne misbruker rusmidler på en slik måte at det er overveiende sannsynlig at barnet vil bli født med skade.

**Koordinerende enhet ved saksbehandler skal**

* Ta kontakt med bruker for en samtale når henvendelsen kommer
* Fatte vedtak om koordinator og eller individuell plan
* Delta på første del av første ansvarsgruppemøte

**Koordinators oppgaver**

Koordinator skal være brukers kontaktperson og følge vedkommende i behandlingsløpet i henhold til:

* Gjeldende behandlingslinje
* Veileder i Koordinering og Individuell plan

Dette betyr blant annet at Koordinator i samarbeid med bruker skal:

* Ha ansvar for å involvere aktuelle parter og skaffe seg kunnskap om hvor man søker bistand i den enkelte sak.
* Etablere ansvarsgruppe eller samarbeidsforum etter behov og kalle inn til møter.
* Initiere og legge til rette for en felles gjennomgang av saken slik at målsettinger blir utarbeidet og samordnet med brukers egne behov.
* Utarbeidelse av felle mål for det videre samarbeidet
* Følge opp målsettinger og at tiltak i brukers plan iverksettes.
* Avtale tid for neste samarbeidsmøte

**Ansattes forpliktelser**

Lillehammer kommune har inngått samarbeidsavtale med Sykehuset Innlandet om Behandlingslinjene.

Dette medfører at alle Tjenesteområder må legge til rette at ansatte kan delta etter intensjonene i behandlingslinjene.

**Om rutinen**Gjeldende fra: 01.01.2014  
Revurdert oktober 2016  
Ansvarlig for rutinen: Tildelingsenheten for helse og sosialtjenester